stanford-oval/wikipedia huggingface dataset:
הצורה הנורמלית של חומסקי

עץ תחביר מופשט (אנ') של הביטוי האריתמטי  a^{2}+4b. התחביר לדוגמה (למעלה) וצורת חומסקי המתאימה לו (למטה)
בתורת השפות הפורמליות, אומרים כי דקדוק חסר הקשר ניתן להצגה בצורה הנורמלית של חומסקי (אותה הגה נועם חומסקי) אם כל כללי הגזירה שלו הם מהצורה הבאה:
כאשר  A, B ו- C הם משתנים שאינם טרמינלים,  \alpha  היא טרמינל,  S היא משתנה הגזירה ההתחלתי ו- \varepsilon  היא המחרוזת הריקה. כמו כן  B ו- C לא יכולים להיות המשתנה ההתחלתי, וכלל הגזירה השלישי מופיע בדקדוק אם"ם  \varepsilon \in L(G), כאשר  L(G) היא השפה הנגזרת מ- G.
כל דקדוק המוגדר באמצעות הצורה הנורמלית של חומסקי הוא חסר הקשר, וכל דקדוק חסר הקשר יכול להיכתב באופן שקול כדקדוק בצורה הנורמלית של חומסקי (כלומר, ששפותיהם זהות). כיום קיימים מספר אלגוריתמים שעושים את ההעברות הנ"ל בין דקדוקים. החיסרון של שינויים אלו הוא שהם יכולים לגרום להתנפחות לא רצויה בגודל הדקדוק (המוגדר על ידי סכום הגדלים של כללי הגזירה שלו). אלגוריתמים שונים יכולים לקחת דקדוק בגודל  |G| ולהופכו לדקדוק בגדלים הנעים, במקרה הגרוע ביותר, בין  |G|^{2} לבין  2^{2|G|}.
הגדרות שקולות > הצורה המצומצמת של חומסקי

דרך נוספת להגדיר את הצורה הנורמלית של חומסקי, היא כדלהלן:
דקדוק פורמלי יופיע בצורה המצומצמת של חומסקי אם כל כללי הגזירה שלו הם מהצורה:
כאשר  A,  B ו- C הם משתנים שאינם טרמינלים. כאשר משתמשים בהגדרה זו,  B או  C רשאים להיות המשתנה ההתחלתי. רק דקדוקים חסרי הקשר שלא מכילים את המחרוזת הריקה יכולים להיכתב בצורה המצומצמת של חומסקי.
הגדרות שקולות > הצורה הנורמלית של פלויד

במאמר שפרסם דונלד קנות' בנושא BNF (אנ'), הוא רמז לתחביר BNF שבו כל ההגדרות יכולות להיכתב בצורה הנורמלית של פלויד, שהיא:
כאשר  \langle A\rangle ,  \langle B\rangle  ו- \langle C\rangle  הם משתנים שאינם טרמינלים, ו- a הוא טרמינל, וזאת כיוון שרוברט פלויד (אנ') הוכיח כי כל תחביר BNF יכול להפוך לצורה הזו ב-1961. פלויד הוא זה שטבע את המושג, היות ש"מאז ללא ספק הרבה אנשים השתמשו באופן עצמאי בעובדה פשוטה זו בעבודתם, והנקודה היא רק נלווית לשיקולים העיקריים בעבודתו של פלויד".
הפיכת תחביר לצורה הנורמלית של חומסקי

הגדרת  S_{0}
הגדרת משתנה התחלתי חדש,  S_{0}, וכלל גזירה חדש,  S_{0}\rightarrow S, כאשר  S הוא המשתנה ההתחלתי הקודם.
הסרת כל כללי ה- \varepsilon 
כללי ה- \varepsilon  הם כללים מהצורה  A\rightarrow \varepsilon , כאשר  A\not =S_{0} וכן  A\in V, כאשר  V זו קבוצת המשתנים של הדקדוק חסר ההקשר.
הסרת כל הכללים עם  \varepsilon  בצד הימני שלהם. עבור כל כלל מהצורה  A\rightarrow \varepsilon  שהסרנו, נעבור על כל הכללים שמכילים את A בצד הימני. עבור כל כלל כזה, נוסיף אוסף של כללים שיהווה את כל הקומבינציות שבהן  A מוחלפת על ידי  \varepsilon . אם כלל מכיל את היחידון  {A} בצד ימין, נוסיף אוסף מתאים של כללים עבור המשתנה הנ"ל, ולא נוסיף את הכלל ממנו ל- \varepsilon  אם טיפלנו כבר במקרה זה.
לדוגמה, נוכל לראות את הדקדוק הבא:
 S\rightarrow AbA\mid B
 B\rightarrow b\mid c
 A\rightarrow \varepsilon 
ל- G יש כלל  \varepsilon  אחד. כשנסיר אותו, נקבל את הכללים הבאים:
 S\rightarrow AbA\mid Ab\mid bA\mid b\mid B
 B\rightarrow b\mid c
על מנת לטפל באמת בכל האפשרויות שבהן יכול היה להתקיים  A\rightarrow \varepsilon , הוספנו 3 כללים חדשים.
הסרת כל כללי היחידה
כללי יחידה הם כללים מהצורה  A\rightarrow B. אחרי שכל כללי ה- \varepsilon  הוסרו, ניתן להסיר כללים אלה. ההסרה מתבצעת באופן הבא:
על מנת להסיר את הכלל  A\rightarrow B, נעבור את כל הכללים מהצורה  B\rightarrow U, ונוסיף את הכללים  A\rightarrow U אלא אם כן זהו כלל יחידה שהסרנו כבר.
הפיכת כל שאר כללי הגזירה לצורה הנורמלית של חומסקי
בשלב זה נחליף את כל הכללים מהצורה:  A\rightarrow u_{1}u_{2}\dotso u_{k},k\geq 3,u_{1}\in V\cup \Sigma , לכללים:  A\rightarrow u_{1}A_{1},A_{1}\rightarrow u_{2}A_{2},\dotsc ,A_{k-2}\rightarrow u_{k-1}u_{k} כאשר כל המשתנים מהצורה  A_{i} הם משתנים חדשים.
לסיכום, אם  u_{i}\in \Sigma , נחליף את  u_{i} במשתנה חדש  V_{i}, וניצור את כלל הגזירה  V_{i}\rightarrow u_{i}.
שימושים

מעבר לחשיבות התאורטית שלו, נעשה שימוש בהמרה לצורה הנורמלית של חומסקי בכמה אלגוריתמים כעיבוד מקדים, לדוגמה אלגוריתם CYK (אנ').
כמו כן, לצורה הנורמלית של חומסקי יתרון בניתוח הכרעה של שפות. כאשר דקדוק מורכב בצורה הנורמלית של חומסקי, מילה בגודל  |w| יכולה להיווצר על ידי לכל היותר  2|w|-1 כללי גזירה (פרט למילה הריקה, שנגזרת מיד), ובצורה זו ניתן לבדוק האם שפה חסרת הקשר אינה שווה ל \Sigma ^{*} באמצעות מכונת טיורינג, על ידי הרצה של כל המילים בסדר Minlex למשך  2|w|-1 כללי גזירה, וכך אם יש מילה שלא שייכת לשפה נמצא אותה תוך זמן סופי ונדחה.
ראו גם

דקדוק חסר הקשר
הצורה הנורמלית של גרייבך
לקריאה נוספת

John E. Hopcroft, Rajeev Motwani, and Jeffrey D. Ullman. Introduction to Automata Theory, Languages, and Computation, 3rd Edition, Addison-Wesley, 2006. ISBN 0-321-45536-3 (see subsection 7.1.5, page 272.)
Lange, Martin and Leiß, Hans. To CNF or not to CNF? An Efficient Yet Presentable Version of the CYK Algorithm. Informatica Didactica 8, 2009.
הערות שוליים

↑  Hopcroft, Ullman (1979); sect.4, p.106
↑  Noam Chomsky (1959). "On Certain Formal Properties of Grammars" (PDF). Information and Control. 2: 137–167.
↑  טרמינל הוא הסימן הבסיסי בשפה שמוגדרת על ידי דקדוק. בעצם, טרמינלים הם האותיות בשפה, בעוד שמשתנים שאינם טרמינלים הם אלו ש"נגזרים" באמצעות כללי הגזירה לטרמינלים ולמשתנים נוספים שאינם טרמינלים
↑  Hopcroft and Ullman 1978
1 2  Donald E. Knuth. 1964. Backus Normal Form vs. Backus Naur Form. Communications of the ACM, 7(12):735–736, December.
↑  אלגוריתם על שם  Cocke-Younger-Kasami שמפרק (Parse) משפט המורכב מדקדוק חסר הקשר למרכיביו
שרגא צבי טננבוים

| --- | --- |

רבי שרגא צבי טענענבוים וישיבתו
 לידה:  1826 א' באייר ה'תקפ"ו העיירה סענדרא, מחוז בורשוד שבהונגריה.
 פטירה:  1897 (בגיל 71 בערך) ד' באדר ה'תרנ"ז
 כינוי:  הרב מטשאטה, בעל ״נטע שורק״.
 מקום קבורה:  באוהל בטשאטה.
 מקום פעילות:  סענדרא, טשאטה.
 השתייכות:  קהילות האורתודוקסיות בהונגריה
 תחומי עיסוק:  תופס ישיבה, פוסק הלכה.
 רבותיו:  אביו
 בני דורו:  הדברי חיים מצאנז, רבי שלמה זלמן אולמאן אב״ד מאקאווע. רבי יהודה אסאד אב״ד סערדעהעלי. רבי ירמיה לעוו אב״ד אוהעל. רבי חיים סופר אב״ד פעסט.
 חיבוריו:  נטע שורק על התורה, שו״ת, דרשות.
 בת זוג:  הענדל
 צאצאים:  רבי משה טננבוים מווערפעלעט ואחיו רבי מאיר טעננבוים, חי׳ גיטל, חנה רבקה.
רבי שרגא צבי טננבוים (נכתב גם טענענבוים; א' באייר ה'תקפ"ו, 1826 - ד' באדר ה'תרנ"ז, 1897) היה רבה של הקהילה היהודית בסענדרא ובטשאטה שבהונגריה, ומחבר סדרת הספרים נטע שורק, היה מגדולי רבני הונגריה במאה ה-19, פוסק ומנהיג אורתודוקסי בולט, ועמד בראשות ישיבה גדולה בהונגריה.
ביוגרפיה

נולד בסענדרא, אביו, הגאון רבי זאב וואלף טננבוים היה רב העיירה ומחבר הספרים "רחובות הנהר", "פלגי מים", "קריה נאמנה" ו"אילת השחר".
נשא לאישה את הרבנית הענדל בתו של הרב אברהם יעקב רזה, רבה של קאשוי. בשנת תר"ח כשאביו עבר לשמש כרב בעיר ורפלט, החליף אותו רבי שרגא צבי ברבנות העיר סענדרא למשך כ-26 שנים, ולאחר מכן בשנת תרל"ד עבר לשמש כרבה של טשאטה, עם בואו לטשאטה יסד ישיבה של עשרים בחורים, שגדלה עם הזמן.
משפחתו

אחיו רבי יעקב טננבוים אב"ד פוטנוק מגדולי רבני הונגריה בעל מחבר נהרי אפרסמון.
בנו רבי משה טננבוים רבה של ווערפעלעט.
בנו הרבני מאיר טננבוים.
בנו הרבני יהודה דוד טננבוים גרויסוורדיין.
בנו הרבני מנחם מנדל טננבוים.
בתו חיה גיטל נישאה לאחיינו רבי מנחם מנדל טננבוים, בעל ״שארית מנחם״, בנו של אחיו רבי יעקב טננבוים מחבר הספר ״נהרי אפרסמון״. בנו של רבי מנחם מנדל הוא רבי משה טננבוים אב"ד מילדוי-סעפשי בעל ״מסעות משה״.
בתו הרבנית חנה רבקה אשת הרב יהודה אלטמן, רבה של טשאטה ומחבר השו"ת 'מי יהודה' והספר 'ים של יהודה'.
ספריו

חיבר סדרת ספרים בשם נטע שורק.
ספר נטע שורק - דרשות לשבתות ומועדים, מונקאטש, תרנ"ח
ספר נטע שורק - חידושים ופלפולים וסוגיות הש"ס, מונקאטש, תרנ"ח
ספר שו"ת נטע שורק, מונקאטש, תרנ"ט
פסק דין תורה דגאלאנטה
שו"ת נטע שורק מהגאון רבי שרגא צבי טענענבוים אב"ד ור"מ טשאטה
Rabbi Fabian Tannenbaum chief Rabbi of Mezocsat
בית המדרש של הנטע שורק מטשאטא רבי שרגא צבי טענענבוים
Nadeo

| --- | --- |

 נתונים כלליים
 מייסדים:  פלורנט קסטלרנק
 תקופת הפעילות:  2000–הווה (כ־25 שנים)
 חברת אם:  יוביסופט 
 מיקום המטה:  פריז, צרפת
 ענפי תעשייה:  משחקי וידאו
 מוצרים עיקריים:  TrackMania
 הכנסות:  2.6 מיליון אירו (2015)
 עובדים:  48
  
 nadeo.com
 
Nadeo היא חברה צרפתית לפיתוח משחקי מחשב, אשר בסיסה ברובע ה-15 של פריז. החברה היא המפתחת של סדרת המרוצים טראקמניה.
היסטוריה מקוצרת

החברה נוסדה בשנת 2000 בצרפת על ידי פלורנט קסטלרנק (צר'), מפתח משחקים חובב עם רקע ביצירת אפקטים מיוחדים לתעשיית הקולנוע.
הסדרה הראשונה שהסטודיו פיתח היא של שיט תחרותי ושיט מפרשיות מטעם איגוד השיט הבינלאומי, בשם "Virtual Skipper".
לאחר מכן, בשנת 2003 יצא המשחק הראשון בסדרת TrackMania, שהוכתרה כהצלחה בשל אופי המשחק הארקיידי אך המאתגר.
בחודש אוקטובר 2009 החברה נקנתה במלואה על ידי חברת ההפצה יוביסופט.
החברה פיתחה גם את ManiaPlanet, כפלטפורמה להפצה דיגיטלית של כל משחקי החברה. בשנת 2013 יצא משחק הספין אוף ShootMania.
הערות שוליים

↑  Nadeo - 	Subsidary of Ubisoft, nadeo.fandom.com
| יוביסופט |
| --- | --- | --- |
| חברות בת | Nadeo • יוביסופט מונטריאול • Massive Entertaiment |  |
| סדרות דגל | TrackMania • ריימן • Far Cry • Prince of Persia • Myst • Watch Dogs • Assassin's Creed • Driver • Heroes of Might and Magic |  |
הפיכת נוז'ה

מפקד חיל האוויר מוחקקי
הפיכת נוז'ה (בפרסית: کودتای نوژه) או הפיכת נקאב (בפרסית: کودتای نقاب, ראשי תבות של نجات قیام ایران بزرگ) הייתה ניסיון הפיכה כושל שכוון נגד המשטר האיסלמי באיראן במטרה להדיח את ראשי המשטר ובראשם המנהיג הרוחני האייתוללה חומייני. ההפיכה תוכננה להתבצע ב-9 ביולי 1980. בניסיון ההפיכה נטלו חלק אנשי צבא, מלוכנים וליברלים, ובראשה עמדו שאפור בח'תיאר (ראש הממשלה לשעבר) פוליטיקאים וגורמי אופוזיציה משורות הצבא. מטרת הקושרים הייתה להפיל את המשטר הקיים ולהקים משטר אלטרנטיבי (מונרכיה חוקתית או רפובליקה דמוקרטית).
רקע היסטורי

מייד לאחר המהפכה האסלאמית בפברואר 1979 החלו האיסלמיסטים הרדיקלים בראשות חומייני במאמץ לבסס את שליטתם המוחלטת במדינה. בין הצעדים שננקטו היה מאסרם המיידי של תומכי השאה והשתלטות הדרגתית על מוקדי הכוח במדינה. במרץ 1979 ערכו משאל עם פופוליסטי במהלכו נתבקשו האזרחים להכריע בין 2 אלטרנטיבות – משטר מלוכני, או רפובליקה איסלמית. הרוב המכריע שהצביע בעד המשטר האיסלאמי הראה כביכול את תמיכתו המוחלטת של העם במשטר, והדבר נוצל להחלשתם ולבסוף לסילוקם של הגורמים הליברלים־דמוקרטים בקואליציה השלטת.
לאחר סילוקם הסופי של הגורמים הליברלים והמתונים וטיהור אינטנסיבי שנערך בשורות הצבא, החלו בהקמתם של שורה של מוסדות שכללו את משמרות המהפכה – גוף צבאי שנועד להגן על המשטר מפני אויבים פנימיים או חיצוניים, בתי משפט מהפכניים ששפטו לפי החוק האיסלמי השריעה וועדות מיוחדות שאכפו את הביטחון ואת האינדוקטרינציה של השלטון על פני האזרחים. בנוסף לכך הוקמה משטרת צניעות שאכפה קודי לבוש איסלאמיים על נשים במרחב הציבורי ועל ההתנהגות המקובלת בכלל במרחב זה על פי הקודים האיסלאמיסטיים. המהפכה האיסלמית התבססה בכל התחומים המשפטיים התרבותיים החברתיים והחינוכיים כך שגם מערכת החינוך עברה של התאמה לדוקטרינה המוסלמית השלטת.
פעולות אלה עוררו אנטגוניזם והתנגדות רבה בקרב חלקים בציבור כדוגמת מעמדות הביניים המשכילים ובשורות הצבא, ובקרב מיעוטים אתניים ודתיים שונים שלא היו חלק ואף חשו עצמם נפגעים ומוחלשים ברפובליקה האיסלמית המתהווה. נוסף על כך הכאוס הכלכלי והביטחוני שהתהווה במדינה, תקריות גבול ואיומי הפלישה של העיראקים בראשות סדאם חוסיין יצרו כר נוח להתהוותה של התארגנות אופוזיציונית שתנסה להפיל את השלטון.
ניסיונות קשר מוקדמים

באווירה הסוערת והמתוחה ששררה באיראן בעקבות המהפכה, המעצרים הנרחבים (של עשרות אלפים) וההוצאות להורג של מאות ממתנגדי המשטר - החלה התארגנות של קבוצה של אנשי צבא ואזרחים שהחלו בפעילות אופוזיציונית מחתרתית בתוך ומחוץ לאיראן. הקבוצה האופוזיציונרית המרכזית שהתהוותה הונהגה על ידי שאפור בח'תיאר שהיווה דמות מפתח באופוזיציה החילונית-דמוקרטית למשטרו של השאה, וכיהן כראש ממשלה מספר שבועות לפני נפילתו של המשטר המלוכני (שנאלץ למנותו בניסיון לבלום את עליית האיסלמיסטים).
בפברואר 1979 נפלה ממשלתו של בח'תיאר ומספר חודשים לאחר מכן עזב את איראן לפריז, שם החל מארגן את גורמי האופוזיציה כשהוא מודיע שבכוונתו לפעול בצורה אקטיבית להפלת המשטר האיסלמי. בח'תיאר יצר קשר עם גולים איראנים והחל במאמצים לגיוס כספים לצורך מימון ההפיכה. עד ראשית אוקטובר הצליח לגייס כספים ממספר גולים איראנים אמידים ביניהם אחותו של השאה, הנסיכה אשרף פהלווי - דבר שאיפשר לו לייסד עיתון מחתרתי ולבסס את הארגון בפריז. במשך החודשים הבאים פנה בבקשת סיוע למדינות ערב העשירות ולעיראק שהחלו לספק לו סיוע כספי ניכר שאפשר לו לייסד תחנת רדיו עצמאית שעלתה לשידור במאי 1980. בכך הפך למנהיג המרכזי של האופוזיציה האיראנית.
במקביל החלו מתארגנות מספר קבוצות גולים נוספות. בסתיו 1979 הגנרל גולם עלי אובייסי שנודע כ"קצב מטהראן" בשל דיכויו האכזרי של המהומות ב-1978 יצר קשר עם אנשי צבא בכירים נוספים ביניהם הגנרל ג'וואד מואינזאדי ביוצרם רשת קטנה של אנשי צבא גולים מתנגדי משטר. אובייסי ומואינזאדי נפגשו עם מנהיגים עיראקיים שהבטיחו לספק להם כסף, נשק ואמצעי שידור לתחנת רדיו עצמאית. הם תכננו להתבסס בשטח בעיראק סמוך לגבול האיראני ומשם להתחיל את ההתקוממות. כמו כן החלו לבסס רשת של תומכים בתוך איראן. במאי 1980 טענו כי הצליחו לגייס לשירותיהם כ-7,000 אנשי צבא בדימוס ו־90,000 תומכים נוספים שהיו אמורים לפתוח בהתקוממות חמושה (נתון זה שנוי במחלוקת).
שהריאר שאפיק אחיינו של השאה תכנן לבצע פלישה ימית לאיראן (ספק אם התוכנית הייתה ריאלית) אך נרצח על ידי מתנקש בדצמבר 1979. הגנרל מוסטפא פאליזבאן יצר קשר עם אובייסי וייסד קבוצה קטנה של לוחמי גרילה כורדים שהיו אמורים לקחת חלק בתוכנית ההפיכה. הגנרל בהראם אריאנה ייסד ארגון בשם אזדיגן ("האנשים החופשיים") והקים בסיס בטורקיה סמוך לגבול האיראני על מנת לפתוח משם בפעולה צבאית.
ראשי השלטון האיסלמי באיראן היו מודעים היטב לפעילות זו וחששו מתוצאותיה. הם ניצלו את ניסיונות הקושרים על מנת לחולל היסטריה בקרב ההמון ולשלהב אותו כדי להגן על המהפכה. ב-4 בנובמבר 1979 צרו סטודנטים איראנים על השגרירות האמריקאית בטהראן ייתכן שאחת הסיבות לכך הייתה אמונתם שהסי. איי. איי מנסה לעורר הפיכה שלטונית כפי שעשה ב-1953. מסמכים שנתפסו על ידי הסטודנטים בשגרירות הוכיחו לטענתם מעורבות של גורמים שונים כנגד המשטר ושימשו עילה למעצרים והוצאות להורג של אחדים מהם. כאשר נעשה הניסיון (הכושל) לחילוץ בני הערובה האמינו איראנים כי מדובר בחלק ממזימה אמריקאית שנועדה למוטט את המשטר האיראני האיסלמיסטי. כתוצאה מכך נערכו מעצרים המוניים ונערך טיהור נרחב בשירות הצבא. במאי ויוני הממשלה האיראנית חשפה לפחות 2 ניסיונות הפיכה שהיו קשורים לעובייסי ועצרה עשרות אנשי צבא חשודים. הנשיא בני-סדר טען כי לפחות 6 ניסיונות קשר סוכלו במשך 4 החודשים שקדמו להפיכת נוז'ה.
תוכנית ההפיכה

התוכנית שגובשה על ידי מועצת ההפיכה הניקאב שבראשה עמדו בח'תיאר והגנרל באקר בני-אמירי כללה קריאה לשבטים וקבוצות אתניות שונות ברחבי איראן לפתוח בהתקוממויות ספורדיות תוך שהם "משוחדים" בכסף על ידי אמירי. במקביל פעל בח'תיאר ככל הנראה לעורר את ממשלת עיראק לפתוח בשורה של פעולות הסחה צבאיות לאורך הגבול עם איראן.
לפי התוכנית בזמן שמשמרות המהפכה יהיו עסוקים בפעולות ההסחה, בלילה שבין 9–10 ביולי, קבוצה של כ-300 צנחנים הממוקמים בטהראן היו אמורים לנוע בקבוצות קטנות, להתארגן בסביבות בסיס חיל האוויר נוז'ה ולהתחיל בהפיכה. במקביל כ-20 טייסים בהנהגתו של מפקד חיל האוויר הגנרל איאת מוח'קקי היו אמורים להתכנס בפארק לאלי בטהראן משם לנוע לכיוון בסיס נוז'ה ולחבור ל-30 הטייסים שכבר היו נוכחים שם.
הטייסים תכננו להשתמש במטוסי F-4 ו-F-9 ולהפציץ עם שחר שורה של מטרות כולל ביתו של חומייני בטהראן, סמינר פיזיזי באוהם, מטה בית המשפט המהפכני המרכזי, משרד ראש הממשלה, אגף המודיעין של משמרות המהפכה, שני בסיסים נוספים של משמרות המהפכה בטהראן, מס' בסיסים של הקומיטיז ומסלולי המראה בטהראן ובערים נוספות שנועדו למנוע מטייסים נאמנים למשטר לפעול כנגדם.
את ביתו של חומייני תכננו להפציץ ב-3 מטוסים שונים על מנת לוודא את חיסולו. באמצעות הפגיעה במשמרות המהפכה ובמוסדות האיסלמיסטיים קיוו הקושרים להטות את הצבא לטובתם.
המטוסים מבסיס נוז'ה היו אמורים לחלוף מעל טהראן כאשר אחד מהם היה אמור להשמיע בום על-קולי שישמש כאות לכוחות הקרקע המונהגים על ידי קולונל איזאדי להתחיל בפעולתם. קבוצה של כ-200 אנשי קומנדו מוסווים במדי צבא הייתה אמורה להשתלט על תחנת הטלוויזיה של טהראן שהוגנה בצורה דלילה. קבוצה נוספת של כ-20 אנשי קומנדו היו אמורים להשתלט על תחנת הרדיו של טהראן. במידה וחומייני היה ניצל מההפצצות קבוצה של כ-50 אנשי קומנדו נוספים היו אמורים להגיע לביתו ולוודא את חיסולו.
לאחר ההשתלטות על תחנות הרדיו והטלוויזיה חברים באגף האזרחי של הניקאב היו אמורים לעלות לשידור ולהודיע על מצב חירום צבאי. זה היה האות למשתתפי ההפיכה בחלקים האחרים של איראן להתחיל בפעולותיהם.
עיר ההנפשה של מיקי

עיר ההנפשה של מיקי (באנגלית: Mickey's Toontown) היא אחת מה"ארצות" (או ה"אזורים") בפארקי השעשועים של חברת וולט דיסני: דיסנילנד שבקליפורניה, ממלכת הקסם בדיסניוורלד שבפלורידה ודיסנילנד שבטוקיו.
בדיסנילנד

עיר ההנפשה של מיקי נפתחה בדיסנילנד ב-24 בינואר 1993 בהתבסס על העיר המונפשת בסרט מי הפליל את רוג'ר רביט. בעיר מספר מתקנים שנושאם דמויות הנפשה של וולט דיסני כגון ה"בית" של מיקי מאוס ומיני מאוס.
בדיסנילנד > מתקנים

בית העץ של צ'יפ ודייל
הסירה של דונלד דאק
רכבת ההרים של גאדג'ט
הבית הקופצני של גופי
החשמלית השמחה
ביתו של מיקי מאוס
ביתה של מיני מאוס
מכוניות ההנפשה המסתובבות של רוג'ר רביט
ברחבי העיר ישנם מתקנים רבים שנועדו להפעלת המבקרים, למשל, קופסאות שמשמעיות רעשים, דלתות שאפשר לפתוח ולסגור וחבית TNT שניתן לכאורה לפוצץ.
דיסנילנד טוקיו

עיר ההנפשה נפתחה בדיסנילנד טוקיו ב-15 באפריל 1996. העיר זהה במתקניה ובצורת בנייניה לעיר בדיסנילנד, אך הפוכה בכיווניה.
ממלכת הקסם

בממלכת הקסם נפתחה "ארץ" זו תחילה בשם "ארץ יום ההולדת של מיקי" (באנגלית: Mickey's Birthdayland) ב-18 ביוני 1988. ב-26 במאי 1990 שונה שמה ל"ארץ הכוכבים של מיקי" (Mickey's Starland ) וב-1996 קיבלה את שמה הנוכחי. "עלילת הארץ" היא שבעיר נמצאים בתי הנופש של תושבי העיר המתגוררים בקליפורניה.
ממלכת הקסם > מתקנים

רכבת הרים בחווה של גופי
בית הכפר של מיקי מאוס
בית הכפר של מיני מאוס
בית העץ של צ'יפ ודייל
הסירה של דונלד
תחנה של רכבת וולט דיסני
|  אטרקציות בפארקי דיסני |
| --- | --- | --- |
| הרחוב הראשי של ארצות הברית | פנטזיה בשמים • התהלוכה החשמלית של הרחוב הראשי •  משאלות |  |
| ארץ הפנטזיה | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד •  מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |  |
| ארץ המחר | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |  |
| ארץ המערב הפרוע | רכבת הר הרעם הגדול • אינדיאני עץ האורן • נהרות אמריקה • הר הרסס |  |
| ארץ ההרפתקאות | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |  |
| מתקנים ואזורים נוספים | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |  |
עיר ההנפשה של מיקי בשנת 1995
בנייני עיר ההנפשה הם בצבעים ובצורות של מבנים בסרטי הנפשה
ביתו של מיקי מאוס
גביע הליגה הסקוטית

| --- | --- |
 ענף:  כדורגל
 תאריך ייסוד:  1947
 ארגון מפעיל:  התאחדות הכדורגל הסקוטית   SPFL
 מספר מתמודדים:  42
 מדינות משתתפות:  סקוטלנד סקוטלנד
 זוכה:  סלטיק (זכייה 22)
 הכי הרבה זכיות:  גלאזגו ריינג'רס (28 זכיות)
 
גביע הליגה הסקוטית הוא תחרות כדורגל פתוחה לכל המועדונים הסקוטיים שמשחקים באחת מליגות הכדורגל הסקוטיות המקצועיות (הליגות ה:1, 2, 3, 4). כיום התחרות היא בשיטת נוקאאוט, כמו בגביע הסקוטי. נכון להיום, זכויות השידור של המשחקים בגביע הליגה מוחזקות על ידי BBC סקוטלנד.
פורמט

בתחרות משתתפים רק 42 המועדונים שמשחקים באחת מהליגות הכדורגל הסקוטיות המקצועיות (SPFL). אין משחק גומלין, כך שכל המשחקים שהסתיימו בתיקו לאחר 90 דקות יוכרעו על ידי תוספת זמן או בעיטות עונשין.
30 המועדונים משלוש הליגות התחתונות של SPFL מתחילים לשחק מהסיבוב הראשון. המשחקים נקבעים בהגרלה. המשחקים משוחקים באצטדיון של הקבוצה הראשונה. 15 המועדונים שעלו מהסיבוב הראשון משחקים נגד שבעה מועדונים ממקומות 6–12 בליגה הראשונה שהצטרפו לסיבוב השני. לעשרה מועדונים שעלו מהסיבוב השני מצטרפים המועדונים שבחמשת המקומות הראשונים בליגה הראשונה לסיבוב השלישי, ומשלב זה, מתקיימות הגרלות של המשחקים עד שמגיעים לגמר.
משחקי חצי הגמר משוחקים במגרש נייטרלי שנקבע בהתאם לגודל קהלי הקבוצות המתמודדות. משחק הגמר משוחק באופן מסורתי בהאמפדן פארק בגלאזגו, אם כי בשל שיפוצים התקיימו כמה משחקי גמר במקומות אחרים, כגון סלטיק פארק או אצטדיון אייברוקס.
היסטוריה

פרק זה לוקה בחסר. אנא תרמו לוויקיפדיה ו.
העפלה למפעלים יבשתיים

עד שנת 1995, הזוכה בגביע הליגה הסקוטית העפילה לגביע אופ"א למרות שזכות זו הופעלה רק לעיתים רחוקות כשהקבוצה שזכתה העפילה לאירופה על ידי כמה תחרויות אחרות כגון זכייה באליפות הליגה הסקוטית או הגביע הסקוטי. הדוגמה האחרונה היה המועדון רייט רוברס שהשתתף בגביע אופ"א בעונת 1995/1996 לאחר שזכה בגביע הליגה בעונה הקודמת כמועדון הליגה ראשונה. זכות זו הופסקה מאז בשל ההפחתה במספר המקומות באירופה שניתן למועדונים סקוטיים.
הדוד וניה

| --- | --- |

המחזה על במת התיאטרון האמנותי של מוסקבה, 1899
 כתיבה:  אנטון צ'כוב 
 מבוסס על:  שד היער 
 סוגה:  דרמה 
 הצגת בכורה:  26 באוקטובר 1899 
 שפה:  רוסית 
 פרסים:  פרס אוליבייה 
 
הדוד וניה (ברוסית: Дядя Ваня, "דיאדא ואניה") הוא מחזה פרי עטו של המחזאי הרוסי אנטון צ'כוב. המחזה ראה אור ב-1897 וב־1899 הוא הוצג במסגרת התיאטרון האמנותי של מוסקבה, בבימויו של קונסטנטין סטניסלבסקי.
המחזה מתאר את ביקורו של הפרופסור הקשיש ואשתו השנייה המושכת והצעירה ממנו בהרבה, ילנה, באחוזתם הכפרית שמממנת את אורח חייהם העירוני. במקום נוכחים שני חבריהם, וניה, אחיה של אשתו הראשונה והמנוחה של הפרופסור, שמנהל את האחוזה מזה שנים רבות, ואסטרוב, רופא מקומי. שניהם שבויים בקסמה של ילנה, בעודם מבכים את מר גורלם הקרתני בפרובינציה. סוניה, בתו של הפרופסור מאשתו הראשונה, ניהלה את האחוזה ביחד עם וניה, בעודה סובלת מהידיעה שהיא מכוערת ומרגשותיה העזים כלפי ד"ר אסטרוב שאינו שת לבו אליה. המצב מגיע לידי משבר כשהפרופסור מכריז על כוונתו למכור את האחוזה, ביתם של וניה וסוניה וטעם חייהם, ולהשקיע את הכסף שיקבל מהמכירה במקורות הכנסה שיאפשרו לו ולאשתו לחיות ברמת חיים גבוהה יותר.
הרקע

הדוד וניה הוא ייחודי מבין מחזותיו של צ'כוב, מכיוון שזהו הרחבה של "שד היער", מחזה קומי קודם שלו, אותו פרסם עשור קודם לכן. בין השינויים אותם ערך צ'כוב בין שני המחזות: צמצום מספר הדמויות מלמעלה מעשרים לתשע, המרת ההתאבדות ב"שד היער" לניסיון הרצח הכושל ב"הדוד וניה", והחלפת הסיום השמח בסיום דו-משמעי. בהתבססם על שינויים אלה נעזרו מבקרי ספרות כמו דונלד רייפילד, ריצ'רד גילמן ואריק בנטלי, כדי לתאר את ההתפתחות בשיטה הדרמטורגית של צ'כוב במהלך שנות התשעים של המאה ה-19.
רייפילד מצטט מלומדים בני ימינו שלדעתם צ'כוב תיקן את "שד היער" במהלך ביקורו בסחלין, מושבת מעצר במזרח רוסיה, ב-1891.
הדמויות

אלכסנדר ולדימירוביץ' סיריבריאקוב – פרופסור בגמלאות, שמתגורר מזה שנים רבות בעיר על בסיס ההכנסה שהוא מקבל מהאחוזה הכפרית שאשתו הראשונה שהלכה לעולמה השאירה לו, אותה מנהלים וניה וסוניה.
ילנה אנדריבנה – אשתו הצעירה והיפה, השנייה במספר, של פרופסור סיריבריאקוב. היא בת 27.
סופיה אלכסנדרובנה (סוניה) – בתו של פרופסור סיריבריאקוב מנישואיו הראשונים. היא בגיל הנישואים, אולם נחשבת מכוערת.
מריה וסיליבנה ויניצקיה – אלמנתו של יועץ סתרים ואמו של וניה (ושל אחותו המנוחה של וניה, אשתו הראשונה של הפרופסור).
איוון פטרוביץ' ויניצקי (הדוד וניה) – בנה של מריה ודודה של סוניה, הדמות שעל שמה קרוי המחזה. בן 47.
מיכאיל לבוביץ' אסטרוב – רופא כפרי בגיל העמידה.
איליה איליץ' טליגין – בעל אחוזה שירד מנכסיו, שמתגורר כעת באחוזה.
מרינה – אומנת זקנה.
פועל.
עלילה > מערכה ראשונה

בגן באחוזה הכפרית של סיריבריאקוב, משוחחים אסטרוב ומרינה על הדרך בה גדל, ועל כך שהוא חש משועמם בחייו כרופא כפרי. וניה נכנס, מפהק אחרי השינה, השלושה מתלוננים על השינוי שחל בעולמם מאז שהפרופסור ואשתו, ילנה, הגיעו. בעודם משוחחים, סיריבריאקוב, ילנה, סוניה וטליגין שבים מההליכה. מחוץ לטווח שמיעתו של הפרופסור, וניה מכנה אותו: "תרח מצומק, גרוגרת של למדנות."
 ובכך הוא מבקר את רברבנותו וממעיט מהישגיו. אמו של וניה, מריה וסיליבנה, שמעריצה את סיריבריאקוב, אינה מסכימה עם בנה ועונה לו בנימה מזלזלת. וניה גם מהלל את אשתו של הפרופסור, ילנה, על יופייה, בטענו שנאמנות לאדם זקן כמו סיריבריאקוב משמעה הדחקת הנעורים והרגשות – בזבוז לא מוסרי של חיוניות. אסטרוב נאלץ לעזוב את המקום כדי לטפל בחולה, אולם לפני כן הוא נושא נאום הדוגל בשימור היערות, נושא שהוא תומך נלהב בו. המערכה הראשונה מסתיימת כשווניה מצהיר על אהבתו לילנה, מה שמרגיז אותה מאוד.